اسلام آباد : آرمی چیف نا امریکہ نا دورہ غا بے بنداو ہیت آتیا پاک فوج انا ردعمل مون آبسنے۔ انٹر سروسز پبلک ریلیشنز (آئی ایس پی آر) ناکنڈآن جاری کروک بیان اٹ پاننگانے کہ آرمی چیف جنرل عاصم منیر برطانیہ نا دورہ غاٹے۔ آئی ایس پی آر پارینے کہ آرمی چیف نا امریکہ نا دورہ نابارو اٹ ہیت آک سٹی ءُ۔ سوشل میڈیا غا آرمی چیف نا امریکہ نادورہ غا سٹی ءُ ہیت مننگ اٹی ءِ۔ آئی ایس پی آر نا رد اٹ آرمی چیف 5 فروری آن 10 فروری اسکان برطانیہ نا دورہ غاٹے‘ آرمی چیف پاک برطانیہ استحکام کانفرنس نا رد اٹ برطانیہ نا دورہ غاٹے‘ دا کانفرنس ہڑتوم آ ملک آتا نیام اٹ فوج انا کہول آ کمک کن ششمائی دود ءِ۔ پاکستان نا بڑزکو عسکری سرکڑدہ غاک 2016 غان دا دود اٹ بشخ ہلنگ اٹی ءِ۔
(مانیٹرنگ ڈیسک)
